ГИБДД-р къызэрызэрагъэпэщрэ илъэс 80 зэрырикъум папщIэ Къэбэрдей-Балъкъэр Республикэм и Iэтащхьэ КIуэкIуэ Юрий и хъуэхъу
Гъуэгум шынагъуэншэу щызекIуэнымкIэ къэрал инспекцэм и лэжьакIуэ пщIэ зыхуэсщIхэ!
Си гум къыбгъэдэкIыу сынывохъуэхъу фи IэщIагъэм и гуфIэгъуэмкIэ икIи Гъуэгум шынагъуэншэу щызекIуэнымкIэ къэрал инспекцэр къызэрызэрагъэпэщрэ илъэс 80 зэрырикъумкIэ!
Республикэм и гъуэгухэм шынагъуэншагъэр къыщызэгъэпэщынымкIэ фэ евгъэкIуэкI лэжьыгъэр хабзэр хъумэным ехьэлIа IэнатIэм нэхъ жэуаплыныгъэ ин дыдэ икIи мыхьэнэшхуэ зиIэ и унэтIыныгъэхэм ящыщщ. ЦIыху минхэм я гъащIэмрэ узыншагъэмрэ куэдкIэ елъытащ фи лэжьыгъэм и IэнатIэ псоми сэбэп пылъу, псынщIэу икIи зэщIэгъэуIуауэ щызэфIагъэкIхэм.
Нобэ гъуэгухэм щызекIуэ транспортым хэхъуэми, КъБР-мкIэ МВД-м и ГИБДД-м и лэжьакIуэхэм ехъулIэныгъэ хэлъу зэфIах бэIутIэIухэм я бжыгъэр гъэмэщIэным теухуа къалэн инхэр. Си фIэщ мэхъу зэгъусэу едгъэкIуэкI лэжьыгъэм и фIыгъэкIэ транспортыр зезыгъакIуэхэмрэ лъэсы- рыкIуэхэмрэ хабзэр зэрагъэзащIэр къы-зэрытIэтыфынур, гъуэгухэм къыщыхъу къэхъукъащIэхэм я бжыгъэр куэдкIэ зэрытхуэгъэмэщIэнур.
Гъуэгум шынагъуэншэу щызекIуэнымкIэ Къэрал инспекцэм и лэжьакIуэ псоми, IэнатIэм и ветеранхэми узыншагъэ быдэ, ехъулIэныгъэ, фIыгъуэ яIэну си гуапэщ.
